Read and Write application parameters in XML - CodeProject 10,447,766 members (51,360 online) Workspaces Home
... Last Visit: 31-Dec-99 18:00 Last Update: 8-Mar-14 8:34Refresh1 Seerkry en vergifnis | News24
Seerkry en vergifnis
VAN tyd tot tyd word ons blootgestel aan hofsake in die media wat die publiek aan die praat het. Dikwels is dit oor hartseer-gebeure wat mense diep geraak het. Iemand is dood, iemand is mishandel, iemand het diep seergekry.
Jy hoor dan dat die slagoffer of die familie van die slagoffer dikwels sê: “Ek sal nooit kan vergewe nie.” Ja, wanneer mens seergekry het in die lewe wil jy nie gesprekke hoor oor vergifnis nie. Jy voel die wond te diep. Soms is dit nodig om eers gesond te word en mense kans te gee om te rou. Hierdie gedagte vandag is ook nie bedoel om die onreg en kwaad van hierdie wêreld weg te praat nie. Ja, geregtigheid moet sy loop neem.
Dit is inderdaad moeilik om te vergewe. Ons kry nie net seer in geweldsmisdade nie. Ons maak mekaar elke dag seer. Die splinters van ander se onnadenkende optredes en opmerkings steek soms diep in ons harte. Soms voel ons die kostes wat afgeskryf met word, is te groot en die prys wat ons moet betaal te hoog.
Ons ken die apostel Petrus se worsteling met vergifnis as Hy in Matteus 18 vir Jesus vra hoeveel keer hy sy broer moet vergewe. Petrus was gemaklik met sewe keer. Jesus sê dat ons sewentig maal sewe moet vergewe.
Ja, vergifnis beteken nie dat ek wat ander aan my gedoen het goedpraat of die reg nie sy loop laat neem nie. Dit beteken net dat ek vry word, van die kettings wat my aan die ander gebind het.
Hy of sy skuld my nie meer nie.
Ek het daardie persoon oorgegee aan God, die Een aan wie die wraak toekom. Onthou net, na watter kant toe die pyn ookal lê, of ek iemand seergemaak het of hulle vir my, vergifnis kom altyd teen ‘n prys. Dit het Jesus Christus Sy lewe op Golgota gekos. Hy moes skuld afskryf wat onbetaalbaar hoog is. Bring jou pyn na die gewonde geneser van Golgota